Eurovision laulukilpailu 2026

Eurovision laulukilpailu 2026 on 70. Eurovision laulukilpailu. Kilpailu järjestetään Wienissä Itävallassa JJ:n voitettua Baselissa vuoden 2025 kilpailun kappaleella ”Wasted Love”. Kilpailun semifinaalit järjestetään 12. ja 14. toukokuuta ja finaali 16. toukokuuta 2026. Kyseessä on kolmas kerta, kun Euroviisut järjestetään Itävallassa; aiemmin maa isännöi kilpailun Wienissä vuosina ja .
 mennessä 30 valtiota on osoittanut kiinnostusta osallistua kilpailuun. Bulgaria palaa kilpailuun kolmen vuoden tauon jälkeen, Romania kahden vuoden jälkeen ja Moldova vuoden jälkeen.
Tapahtumapaikka.
Vuoden 2026 kilpailu järjestetään Itävallassa JJ:n voitettua vuoden 2025 kilpailun. Kyseessä on kolmas Itävallassa järjestettävä Eurovision laulukilpailu. Aiemmin maa oli isännöinyt vuosina 1967 ja 2015. Vuoden 2026 kilpailun tapahtumapaikkana toimii 16 152 katsojaa vetävä Wiener Stadthalle. Monitoimihallissa on järjestetty vuoden kilpailu, konsertteja, urheilutapahtumia, sekä muita viihdetapahtumia.
Valintavaihe.
ORF:n suostuttua isännöimään vuoden 2026 kilpailua, useat Itävallan kaupungit ilmoittivat kiinnostuksensa isännöintiin. 18. toukokuuta 2025 Wienin pormestari Michael Ludwig vahvisti kaupungin aikovan hakea isännyyttä. Samana päivänä myös Innsbruck, Linz ja Wels ilmoittivat hakevansa kilpailun isännöintiä. Myöhemmin Graz kertoi selvittävänsä mahdollista hakemusta, ja pormestari Elke Kahr nimesi Stadthalle Grazin sopivaksi paikaksi. Grazin koulusurman jälkeen Steiermarkin kuvernööri Mario Kunasek totesi, ettei Grazin tulisi jatkaa ehdokkuutta isännöidä kilpailua. Myös Oberwart ilmaisi kiinnostuksensa. 19. toukokuuta Sankt Pölten pormestari Matthias Stadler Vaz St. Pölteniä mahdolliseksi areenaksi järjestää kilpailu. 26. toukokuuta Ebreichsdorf ilmoitti kiinnostuksensa isännöidä kilpailua väliaikaisessa tapahtumapaikassa. 
ORF kertoi avasi kaupungeille mahdollisuuden ilmoittaa kiinnostuksensa isännöinnistä 2. kesäkuuta 2025. Ehdokaskaupunkien piti jättää tarjouksensa 4. heinäkuuta mennessä. Ebreichsdorf vetäytyi hakuprosessista 15. kesäkuuta, Oberwart 21. kesäkuuta, Graz 27. kesäkuuta ja Wels 1. heinäkuuta. Vain Wien ja Innsbruck lähettivät hakemuksen määräaikaan mennessä. 20. elokuuta 2025 ilmoitettiin, että Wien on valittu kilpailun isäntäkaupungiksi.
Selite:
 Isäntäkaupunki Ehdokaskaupungit 
Tuotanto.
Vuoden 2026 Eurovision laulukilpailun tuottaa Itävallan yleisradioyhtiö ORF. Vuoden 2026 tuotantotiimin jäsenet julkistettiin 26. kesäkuuta 2025. Michael Krön toimii vastaavana tuottajana, Stefan Zechner ohjelman tuottajana, Daniel Hack on kilpailun tuotantopäällikkö ja Christine Tichy toimii teknisenä johtajana. Muita tuotantohenkilöitä ovat Roman Horacek, joka toimii viestintäpäällikkönä, Iris Keutter toimii markkinointipäällikkönä, Oliver Lingens tapahtumapäällikkönä, Christina Lassnig johdon assistenttina, Christina Heinzle-Conrad pääsihteerinä ja Martin Szerencsi lakiasianjohtajana. Zechner, Tichy, Horacek, Keutter, Lingens ja Szerencsi ovat toimineet vastaavanlaisissa työtehtävissä edellisen kerran, kun Euroviisut järjestettiin Itävallassa vuonna 2015.
Osallistujamaat.
Seuraavat maat ovat osoittaneet kiinnostusta osallistua kilpailuun.
Israelin osallistuminen.
Israelin osallistumista Eurovision laulukilpailuun on kritisoitu Gazan sodan vuoksi jo edellisen vuoden kilpailun aikaan sekä vuoden 2024 kilpailun aikaan. Israelin yleisradioyhtiö Kan ilmoitti osallistuvansa vuoden 2026 kilpailuun 28. kesäkuuta 2025, joka johti vetoomuksiin muiden maiden yleisradioyhtiöiltä, joissa vaadittiin Israelin jättämistä ulos kilpailusta. EBUn oli määrä järjestää äänestys Israelin osallistumisesta kilpailuun marraskuussa 2025, mutta se peruttiin Lähi-idän tulitaukosopimuksen vuoksi.
Seuraavat maat ovat vahvistaneet, etteivät osallistu kilpailuun, mikäli Israel osallistuu:
Seuraavat maat vahvistivat ilmoittavansa osallistumispäätöksestään myöhemmin:
Edellisen vuoden osallistujat.
Maat, jotka osallistuivat edellisen vuoden kilpailuun, mutta eivät ole vielä ilmoittaneet osallistumisestaan vuoden 2026 kilpailuun: